Khena
Khena, khaena (lao. ແຄນ, taj. แคน = khaen, khmer. គែន) – Pietryčių Azijos pučiamasis muzikos instrumentas (harmoninis aerofonas) iš bambuko. Kaena tradiciškai grojama, dainuojant tautines dainas. Šiuo metu khena naudojama Laose, Tailande, kai kuriose Kambodžos dalyse. Labai panašus instrumentas (šengas) naudojamas ir Kinijoje. Kheną sudaro dvi eilės skirtingų ilgių, bambukinių vamzdelių, sujungtų į vieną, skersai einančią ertmę, į kurią ir pučiamas oras. Ant vamzdelių iš abiejų padarytos mažos skylutės, kurias dangstant abiejų rankų pirštais gaunama melodija. Khena yra tokių harmoninių (laisvo stiebo) aerofonų kaip armonika, akordeonas, pirmtakas.